**Ime učenice: Laura Klanjčić**

**Razred: 6. razred**

**Škola: Osnovna škola Ksavera Šandora Gjalskog, Zabok**

**Mentorica: Tina Marušić, prof.**

NAŠI HEROJI

More, gore, zlatne ravnice i zelene gorice,

sve je to moja zemlja Hrvatska.

Pričaju nam naši stari

da je nekad patila,

bila rušena i na kraju srušena.

No pravdom Božjom sloboda se rodila,

a Hrvatska oslobodila.

Digla se jaka,

uspravna ko prije,

neprijatelj ju pobijedio nije.

I opet iz kuća dječji smijeh se ori,

a nacija o herojima zbori.

Dok očevi i majke ratne priče pričaju,

djeca kućom jurišaju.

Oponašaju junake koji su za slobodu pali

i mladi život za domovinu dali.

U spomen na njih zapalimo svijeće

i na spomenik položimo najljepše cvijeće.

Priče o njima još dugo

pričat će Hrvat svak.

Iz koljena na koljeno

usmena predaja će teći,

a Hrvati će o svojim herojima

pričati tisuću lijepih riječi.